Ĝermolisto de rusaj esperantistoj

## A 
### Aĥill Averbuĥ 
**Aĥill Averbuĥ** (cirile *Ахилл Авербух*) estis sovetia esperantisto. Kun Nikolai Lozgaĉev li tradukis versojn de Vladimir Visockij por poemaro *La birdo Gamajun* eldonita en 1989 en Sverdlovsk: Sezonoj.
* Listo de la unuopaj kantoj de la poemaro *La birdo Gamajun* kun ligiloj al ĉiuj tekstoj videblas ĉi tie (en traduko de Aĥill Averbuĥ ekzemple la kanto Li el batal' ne revenis).

## B 
### Sergej Nikolajeviĉ Bojev 
**Sergej Nikolajeviĉ BOJEV** (, mortis la 12-an de junio 1987 en Alma-Ata, Kazaĥio) estis eminenta zoologo-parazitologo. Li lernis Esperanton junaĝe kaj daŭre aktivis pri ĝia faka aplikado.

## C 
### Michael Cimberov
**Michael** aŭ **Miĥail CIMBEROV** (, , mortis la 26-an de marto 1983) estis esperantisto en Jalta.

## Ĉ 
### Vladimir Ĉarin 
**Vladimir ĈARIN** -  - estas rusia esperantisto kaj tradukisto, pri kiu ĝis nun mankas ĉiaj kromaj biografiaj informoj.

** En Esperanto aperis **

* Arkadij kaj Boris Strugackij: *Eksterordinara evento* / Tradukis Vladimir Ĉarin. En: Sferoj: sciencfikcio kaj fantasto / Eldonis Miguel Gutiérrez Adúriz (Liven Dek); paĝoj 73 - 86, volumo 4.

** Referencoj **

### Bronislav Ĉupin 
**Bronislav ĈUPIN** (, naskiĝis la ) estas rusia esperantisto vivanta en Iĵevsk, Udmurtio. Li aktivas en la faka grupiĝo Tutmonda Asocio de Konstruistoj Esperantistaj (TAKE), sed ankaŭ publikigis literaturaĵojn kaj lernolibrojn, interalie gazetaran kurson de Esperanto en la udmurta lingvo. En la 7-a kultura festivalo Esperanto - Lingvo Arta, okazinta en Kazano en 1995, li honoriĝis per speciala premio en la kategorio deklamado.

#### Referencoj 
#### Eksteraj ligiloj 
* artikolo "Iom pri Udmurtio" de Bronislav Ĉupin , en La Ondo de Esperanto n-ro 7 (129) de 2005
* fabelo "kuraĝa ŝafo", el la rusa tradukita de Bronislav Ĉupin, en El Popola Ĉinio septembro 2013
* mencio pri la rusa eldono de *Esperanto simple*, de Lilia Fabretto, en traduko de Bronislav Ĉupin, kaj udmurtlingva lernolibro pri Esperanto, kiu baziĝas sur la samlingva gazetara kurso pri Esperanto de li

## E 
### Joseph Eydelnanth 
**Joseph EYDELNANTH** estis doktoriĝinta pedagogo naskiĝinta kiel membro de germana familio en la Rusia Imperio. Li fariĝis esperantisto dum sia restado en Svislando kaj Francio (1904-1912). En Lausanne li fondis Universalan Studentan Union kaj laboristan grupon de „Libera Penso“. En 1909 li korespondis kun Lev Tolstoj kaj ricevis de li manuskripton „Raporto pri paco“, kiun li presigis en Esperanto-traduko en Internacia Socia Revuo. Krome, interalie en kvar numeroj de la revuo Bohema Esperantisto en 1909 kaj 1910 aperis lia artikola serio *Antisemitismo kaj progreso*. Post la Unua Mondmilito li laboris kiel respondeculo pri lerneja higieno en la urbo Grozno.
* Literaturo: germanlingva eseo "L.N. Tolstoj als Fürsprecher des Esperanto in Russland" kun mencio de Joseph Eydelnanth

## F 
### Aleksandr Filippov 
**Aleksandr Gavriloviĉ FILIPPOV** (cirile Александр Гаврилович Филиппов) estis rusa dentkuracisto kaj esperantisto en Saratov, kie li estis unua pioniro de Esperanto, aparte aktiva en la periodo de 1888 ĝis 1891. En tiu periodo li verkis multajn artikolojn favore al Esperanto.

## G 
### Mikaelo Gabrielo 
**Mikaelo GABRIELO**, antaŭe Kiperman, estis ruso, episkopo ortodoksa en Ĉuhujivo, kaj esperantisto ekde 1909. Li naskiĝis en 1891, la mortojaro ankoraŭ ne notiĝis ĉi-tie. Inter la jaroj 1910 kaj 1914 li estis la sekretario de la Esperanto-grupo en Kievo, estis konsulo de UEA kaj organizinto de la II-a Tutruslanda Esperanto-Kongreso en 1913. En 1912 li faris per-Esperantan vojaĝon tra Germanio, Francio, Hispanio, Italio kaj Aŭstrio (fonto: Enciklopedio de Esperanto - G).
:Vidu ankaŭ: intertempe *Mikael Gabriel* (n. en 1990) ankaŭ estas la nomo de fina repmuzikisto.

### J. Guminski 
**J. GUMINSKI** estis doktoriĝinta pionira rusa esperantisto. Li loĝis en vilaĝo Rovnoje (Ровное, borde de la rivero Volgo, 100 kilometrojn sude de Saratovo), sed ofte vizitis Saratovon, kie li estis senlaca daŭriganto de la agado de Aleksandr Filipov. ". . . li ĉie kaj ĉiam semis bonan semon, ne ŝparante siajn fortojn kaj elspezojn." (L. L. Zamenhof en La Esperantisto, 1892, n-ro 12.)
* mencio de J. Guminski en la adresaro de la personoj kiuj ellernis la lingvon "Esperanto" (1889–1909) de Ludwik Lejzer Zamenhof

### Aleksandr Gofen 
**Aleksandr GOFEN** -  - estas devene rusia esperantisto kaj redaktisto, nun vivanta en San-Francisko, Kalifornio, pri kiu ĝis nun mankas ĉiaj kromaj biografiaj informoj.

** En Esperanto aperis ** 
* Arkadij kaj Boris Strugackij: *Pikniko ĉe vojrando* / Tradukis Mikaelo Bronŝtejn. Pentraĵoj de Leonid Andreev. Respondeca redakto de Aleksandr Ŝevĉenko. Kunredaktis Aleksandr Gofen, Dmitrij Perevalov, Elena Ŝevĉenko. - Moskvo: Impeto, 1996. - 190 paĝoj. Originalo: *Piknik na oboĉine*.

** Referencoj **

** Vidu ankaŭ **
* En la revuo Monato li per la artikolo *Biologia bazo de mensogado* (jarkolekto 2019, numero 3, p. 10) kaj postej replikoj iniciatis vastan diskuton kaj disputon pri la temaro de rasismo kaj islamismo.
* En antaŭa artikolo en la revuo Monato titolata *La Interna Ideo kaj ekstera politiko* (jarkolekto 2018, numero 10, p. 5) aperas interalie portreta foto de li.

### Romano Grinŝpan 
**Romano Grinŝpan** estis sovetia esperantisto. Li estas aŭtoro de
* "Sen kompliko sen koliko Esperanta gramatiko". Romano Grinŝpan. Lerniloj, vortaroj / internacia. Panevėžio spaustuvė. Panevėžys. 2001. 40 paĝoj. Klarigo: Spritaj versaĵoj por transdoni gramatikajn sciojn.
* 20 humuraj versaĵoj (libro)
* tradukis kantojn por Timur kaj lia taĉmento
* "Ok fabeloj" de Kornej Ĉukovskij, eldonis "Verda Stelo", Jablonovka, Polio, 1970: Blatego (Тараканище), Ajdoloro (Айболит), Konfuzo (Путаница), Lavughistruo (Мойдодыр), Muŝo-Zumobuŝo (Муха-Цокотуха), Telefono (Телефон), Fedorina chagreno (Федорино горе), Barmalano (Бармалей)

## Ĵ 
### Nikolaj Ĵeltov 
**Nikolaj Matvejeviĉ ĴELTOV** (naskiĝis la 8-an de novembro 1895, mortis pro tifo la 9-an de majo 1920 en Moskvo) en 1917 estis sekretario de la Organiza Komitato de Tutruslanda Esperanto-Federacio (OKTEF) kaj en 1918-1919 prezidanto de Moskva Esperanto-Societo. En 1919 li kune kun V. Polakov multe laboris en la Esperanto-biblioteko de Davidov super la Bibliografio de la Esperanta literaturo. Al Esperanto li tradukis el la verkaro de Lev Tolstoj, Leonid Andrejev, Anton Ĉeĥov kaj aliaj.

### Aleksej Ĵuravlov 
**Aleksej ĴURAVLOV** estas rusia esperantisto kaj tradukisto, pri kiu ĝis nun mankas ĉiaj kromaj biografiaj informoj.

** En Esperanto aperis **
* *Malfacilas esti dio* / Tradukis Aleksej Ĵuravlov. Pentraĵoj de Leonid Andrejev. Respondeca redakto de Aleksandr Ŝevĉenko. - Moskvo: Glagol ; Impeto, 1992. - 167 paĝoj. ISBN 5-7312-0019-X. Originalo: ''Trudno b'it' bogom*.

## K 
### Aleksandr N. Kabanoff 
**Aleksandr N. Kabanoff** estis rusa esperantisto en la frua 20-a jarcento loĝante en Antverpeno. Li interalie estis kunlaboranto de la etnografia muzeo de la urbo. Kontribuo de li postmorte ankoraŭ aperis en la nederlandlingva kompilaĵo *ENKU 1632 - 1695. Tijdloze beelden uit 17de eeuws Japan* ("eternaj bildoj el la 17-jarcenta Japanio") en 1999.

Verko

* Международный язык Эсперанто (Lingvo internacia Esperanto). Moskvo, Tipografejo Kuĉnareff kaj Kompanio, 1909, (20x13 cm), 32 paĝoj.

### B. N. Kabanoff 
**B. N. Kabanoff**, edzino de Aleksandr N. Kabanoff, estis rusa esperantistino, loĝanta en Antverpeno, en la frua 20-a jarcento.

Verko

* Первота Эсперанцкая книга для человечества с. грамматика и слово (*Pervota Esperantskaja kniga dlja ĉeloveĉestva s. grammatika i slovo*, "La unua esperantista libro kun gramatiko kaj vortaroj") Moskvo, Tipografejo Kuĉnareff kaj Kompanio, 1909 (20 x 13 cm), 104 paĝoj.

### Maksim Kejda 
**Maksim KEJDA** estas rusa esperantisto vivanta en Kaliningrado. En la 1990-aj jaroj li aktivis en Sovetia Esperantista Junulara Movado, interalie kontribuis al la versokolekto SEJM-kreado, kaj ekde la 1990-aj jaroj prezidas la urban Esperanto-grupon.

#### Eksteraj ligiloj 
* bildigo de li en artikolo pri la unua Balta Esperanto-Forumo de julio 2002 en Kaliningrado, en La Ondo de Esperanto,

### Sergej Krajnov 
**Sergej KRAJNOV** (1904 - mortis komence de 1991 en Moskvo, Rusio) estis multjara delegito kaj dumviva mernbro de UEA, kiu plurfoje prelegis en Internacia Kongresa Universitato pri sia fako, agronomio.

eta|100ra|Marija Koĉetkova

### Marija Koĉetkova 
**Marija "Maŝa" KOĈETKOVA** estas rusia esperantistino el Ivanovo. Plurajn jarojn ŝi estis membro de la esperantista muzikgrupo Ekvinokso, kaj ripete premiiĝis en la kultura festivalo Esperanto - Lingvo Arta. En la 1990-aj jaroj ŝi aktivis en Sovetia Esperantista Junulara Movado, kaj interalie kontribuis al la versokolekto SEJM-kreado.

#### Referencoj 
### Miĥail Gavriloviĉ Korotkov 
**Miĥail Gavriloviĉ KOROTKOV**, naskiĝinta en 1948, estis rusa esperantisto.

### Isaak Krolik
**Isaak Krolik**, docento por la germana lingvo en *Pedagogia Instituto de Smolensk*, estis esperantisto en Smolensk ekde la unua duono de 20-a jarcento. En la 1920-aj jaroj li interalie vigle korespondis kun la germana komunista esperantisto Willi Willendorf, kunbatalinto de Ernst Thälmann dum la Hamburga Ribelo en 1923, kiu estis post la fiasko de la ribelo enkarcerigita. El la karcero Willi Willendorf sukcesis sendi leterojn al sia soveta amiko Isaak Krolik en Smolensk. Multaj de liaj leteroj estis publikigitaj en la smolenska gazeto *Raboĉij putj*, tradukitaj el Esperanto al la rusa - sendube ankaŭ por demonstri al la loka komunista publiko la utilon de Esperanto kiel ligilo en la internacia klasbatalo.

### Kuznecov
Sinjoro **KUZNECOV** estis rusa esperantisto, kiu venis en Japanion en 1919, kaj instruis per rekta metodo Esperanton en Nippon Esperanto-Sya (日本 エスペラント-舎), Tokio, en 1920. Li estis unu el pluraj altrangaj eksterlandaj esperantistoj, kiuj tiutempe venis al Japanio kaj helpis al la nacia Esperanto-movado. (Kawasaki Naokazu)

#### Vidu ankaŭ 
* Esperanto-movado en Japanio (ĝis 1934)

## N 
### Elena Nadikova 
**Elena NADIKOVA** estas rusa instruistino kaj esperantistino. La 24-an de julio 2018 ŝi reelektiĝis por nova ILEI-estraro dum la 51-a ILEI-Kongreso 2018 kaj oficis dum pliaj tri jaroj, ĝis somero 2021.

#### Referencoj 
## O 
### Kazimir Osipoviĉ Ostanieviĉ 
**Kazimir Osipoviĉ OSTANIEVIĈ**, ruso. Naskiĝis en 1859, mortis en 1911 en Petrogrado. Pioniro de Esperanto. En 1899-1902 estis prez. de Esperanto-Societo „Espero“ en Petrogrado. Propagandis multe per la gazetaro, oferis multe da mono por posedi riĉan bibliotekon.

## P 
### Andrej Peĉjonkin 
**Andrej PEĈJONKIN** [Андрей Печёнкин, Andrej Peĉënkin, *1959] estis sovetia kaj daŭre restas, rusia, esperantisto (ekde 1973). En 1983 li kun Halina Gorecka kaj Aleksandr Korĵenkov kunaŭtoris la libron *Du eseoj. Uralaj renkontiĝoj*; Pri perspektivoj de la movado en Uralo: Raporto de UEK. — Tjumeno: UEK, 11 paĝoj — (Serio Movadaj kajeroj; Vol. 1). Tradukinto en Esperanton de la libro "De ideoj al agoj: 75 jaroj de Unesko" (eld. Unesko/UEA, 2020). Profesie instruisto de lingvoj, tradukisto (ĉefe en/el la angla). Revizianto/redaktoro de rubriko en la magazino Monato.

### S. Pilipenko 
**S. PILIPENKO** estis sovetia kaj ukraina esperantisto, direktoro de instituto "Ŝevĉenko"; redaktoro de libroserio *Kolekto de klasikaj kaj nuntempaj verkoj* eldonita de la esperanto-fako de la eldonejo Plugilano; aŭtoro de antaŭparolo al La morto de Asuar. 

### Jurij Pisarev 
**Jurij PISAREV** (en vikidatumoj) -  - estis esperantisto vivinta en Jakutio. Li naskiĝis en 1939, esperantistiĝis en 1972 kaj mortis la 21-an de julio 2024 en aĝo de preskaŭ 85 jaroj. Li perfekte posedis esperantan stenografion kaj havis korespondamikojn en multaj landoj. Aktiva membro de la Ligo Internacia de Blindaj  Esperantistoj (LIBE), ankaŭ kelkajn nternaciajn Kongresojn de Blindaj Esperantistoj (IKBE) li sukcesis partopreni. Laŭ funebra noto el la LIBE-retejo, aparte esperantonimoj, komuna nomo por Esperantaj antonimoj, homonimoj, paronimoj, sinonimoj, kiel ilin nomis en sia libro Marinko Ĝivoje, interesis lin, kaj li multe kontribuis por la rusa-esperanta vortara eldonado, speciale por esperantaj sinonimoj kaj pri diversaj vortludoj en Esperanto.

**Verkoj:**
* Vortaro de Esperantaj sinonimoj. Jurij Pisarev, eldonejo Verda Kukolo, Rostovo ĉe Dono. 2017 (represo), 244 paĝoj. 

**Referencoj:**

### Alexander Prager 
**Alexander Prager** estis esperantisto en Moskvo ekde 1897 .

## Q 
## R 
### Ju Reutov 
**JU REUTOV** - , eventuale mallongigo de Jurij Reutov - estas rusia esperantisto kaj tradukisto, pri kiu ĝis nun mankas ĉiaj kromaj biografiaj informoj.

** En Esperanto aperis **
* Arkadij kaj Boris Strugackij: *Rendevuo* / Tradukis Andrej Ananjin, Ju Reutov. En: Sferoj: sciencfikcio kaj fantasto / Eldonis Liven Dek (Liven Dek); paĝoj 109 - 120, volumo 2.

** Referencoj **

### Evgenij Ripinskij 
**Evgenij Viktoroviĉ Radvan RIPINSKIJ** -  - estis pioniro de la movado en la komenco de 20-a jarcento, kunlaboranto de la revuo Ruslanda Esperantisto ĉirkaŭ 1905. Li uzis la plumnomon *Formiko*.

### Nikolaj Rysovec
**Nikolaj Rysovec** (, mortis la 20-an de julio 1983) estis esperantisto en Moskvo.

## S 
### Helena Sazonova
**Helena Sazonova** -  - estis esperantistino dum la unua duono de 20-a jarcento en Sovetunio. 

Traduko:
*Boris Lavrenev. Disrompo. Eld. Ekrelo, Leipzig, 1932(?)

### Varvara N. Seriŝeva 
**Varvara N. SERIŜEVA** estis rusa esperantistino kaj instruistino. Ŝi estis fratino de Inocento Seriŝev. Ŝi verkis la rimarkindajn porinfanain Esperanto-lernilojn: 

***Verda steleto: Internacia infanaro** . Antaŭparolo Abigaille Zanetta. Milano: Eld. T. Silva, 1926, 78 paĝoj. Reeldonita de Nikolao Parusnikov en Moskvo, 2021.
***Forgesitaj popoloj : la krestomatio por infana legado**. Eld. la aŭtorino, Barnaul, 1932.

#### Recenzoj
Pri *Internacia infanaro*

### Vladimir/Volodimir Soroka 
**Volodimir SOROKA** (ukraine *Володимир Сорока*, en sovetiaj tempoj ofte Vladimir Soroka, estas esperantisto, kantisto kaj gitaristo. Kvankam li naskiĝis la 23-an de septembro 1959 en Leningrado, la nuna Sankt-Peterburgo, li laŭ sia familio konsideras sin ukraino, kreskis en Poltavo kaj nun loĝas en Kievo. Tial pli legu en la Ĝermolisto de ukrainaj esperantistoj.

### Nikolaj Sveŝnikov 
**Nikolaj Sveŝnikov** estis rusa esperantisto kaj direktoro de gimnazio en Vjatka (tiutempa nomo de la urbo Kirov). Laŭ atesto de Kazimir Osipoviĉ Ostanieviĉ, li estis la unua rusa esperantisto, kiu skribis leteron en la internacia lingvo al Zamenhof.

## Ŝ 
### Anatolij Aleksandroviĉ Ŝejpak 
**Aleksandroviĉ ŜEJPAK**, habilitita doktoro de teknikaj sciencoj, profesoro, Merita laborulo de superlernejo – membro de la Komisiono. Ŝejpak estas aŭtoro de scienc-teknikaj libroj en esperanto: Hidromekanoko kaj varminterŝanĝo. A.Ŝejpak 1999 kaj *Elektitaj lekcioj pri historio de scienco kai tekniko*.

### Elena Ŝevĉenko 
## T 
### Boris Tjutrin 
**Boris TJUTRIN** (en cirilaj literoj *Борис Тютрин''. naskiĝis en 1947 kaj mortis la 10-an de januaro 1996) estis rusia esperantisto, kiu estis la kreinto kaj unua prezidinto de la klubo en Niĵnij Tagil (Rusio).

## V 
### Mikaelo Valentinov 
**Mikaelo Valentinov** (1882? - 1936) estis pioniro en Moskvo, lernis Esperanton en 1906 de Alexander Prager.

### D. D. Valkov 
**D. D. VALKOV** (naskiĝdato nekonata, mortis la 4-an de junio 1910) estis frua rusa esperantisto. Valkov estis prezidanto de la Esperanta Societo Espero en Sankt-Peterburgo. Li interalie verkis ŝlosilon por rusoj.

## Z 
### Nikolaj Nikolajeviĉ Zverev 
**Nikolaj Nikolajeviĉ ZVEREV** (naskiĝis en 1913, mortis la 6-an de novembro 2003 en Tiĥvin), ekskolonelo, estis esperantisto ekde la 1930-aj jaroj kaj honora civitano de la urbo Tiĥvin (laŭ La Ondo de Esperanto).

## Referencoj 
Rusiaj

Rusiaj